CELEX: 32016R1006
Language: sl
Date: 2016-06-22 00:00:00
Title: Izvedbena uredba Komisije (EU) 2016/1006 z dne 22. junija 2016 o spremembi Uredbe (EU) št. 255/2010 glede določb ICAO iz člena 3(1) (Besedilo velja za EGP)

23.6.2016   
            
            
               SL
            
            
               Uradni list Evropske unije
            
            
               L 165/8
            
         IZVEDBENA UREDBA KOMISIJE (EU) 2016/1006
   z dne 22. junija 2016
   o spremembi Uredbe (EU) št. 255/2010 glede določb ICAO iz člena 3(1)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu (uredba o zračnem prostoru) (1) ter zlasti člena 6(7) Uredbe,
   ob upoštevanju naslednjega:
   
               (1)
            
            
               Člen 3(1) Uredbe Komisije (EU) št. 255/2010 (2) zahteva, da so načrtovanje, usklajevanje in izvajanje ukrepov upravljanja pretoka zračnega prometa (v nadaljnjem besedilu: ATFM), ki jih sprejmejo udeleženci v postopkih ATFM ali akterji, ki delujejo v njihovem imenu, iz člena 1(3), skladni z določbami ICAO, navedenimi v Prilogi. Navedena priloga se sklicuje na opredelitve pojmov in številne določbe iz Priloge 11 h Konvenciji o mednarodnem civilnem letalstvu (v nadaljnjem besedilu: Čikaška konvencija), natančneje na trinajsto izdajo iz julija 2001, ki vključuje spremembo št. 47. Od sprejetja Uredbe (EU) št. 255/2010 je ICAO spremenila številne opredelitve pojmov in določbe iz Priloge 11 k Čikaški konvenciji, nazadnje je vključila spremembo št. 49.
            
         
               (2)
            
            
               Priloga k Uredbi (EU) št. 255/2010 se poleg tega sklicuje na določbe v Regionalnih dodatnih postopkih ICAO (Regional Supplementary Procedures) (dokument št. 7030), natančneje na peto izdajo iz leta 2007. Vendar je peta izdaja dokumenta št. 7030 dejansko iz leta 2008, zato je sklic na datum izdaje 2007 treba popraviti.
            
         
               (3)
            
            
               Sklice v Uredbi (EU) št. 255/2010 na Prilogo 11 k Čikaški konvenciji in na dokument ICAO št. 7030 bi bilo zato treba popraviti in posodobiti, da bi države članice lahko izpolnile svoje mednarodne pravne obveznosti in zagotovile skladnost z mednarodnim regulativnim okvirom ICAO.
            
         
               (4)
            
            
               Uredbo (EU) št. 255/2010 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za enotno evropsko nebo, ki je bil ustanovljen s členom 5 Uredbe (ES) št. 549/2004 Evropskega parlamenta in Sveta (3) –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 255/2010 se nadomesti z naslednjim:
   
      
         „PRILOGA
         
            Seznam določb ICAO za upravljanje pretoka zračnega prometa
         
         
                     1.
                  
                  
                     Odstavek 3.7.5 poglavja 3 (Upravljanje pretoka zračnega prometa (Air Traffic Flow Management)) Priloge 11 k Čikaški konvenciji – Storitve zračnega prometa (Air Traffic Services) (13. izdaja, julij 2001, ki vključuje spremembo št. 49).
                  
               
                     2.
                  
                  
                     Poglavje 3 (Upravljanje zmogljivosti sistema ATS in pretoka zračnega prometa (ATS system capacity and air traffic flow management)) dokumenta ICAO št. 4444, Postopki za navigacijske službe zračnega pometa (Procedures for Air Navigation Services) – Upravljanje zračnega prometa (Air Traffic Management) (PANS-ATM) (15. izdaja, 2007).
                  
               
                     3.
                  
                  
                     Odstavek 8.3 poglavja 8 (Izjeme iz dodeljenih slotov ATFM (Exemptions from ATFM slot allocation)) dokumenta ICAO št. 7030 Evropski regionalni dodatni postopki (European Regional Supplementary Procedures) (5. izdaja, 2008).
                  
               
                     4.
                  
                  
                     Odstavek 8.4 1.c poglavja 8 (Upoštevanje ukrepov ATFM s strani operatorjev zrakoplovov (Aircraft operator adherence to ATFM measures) dokumenta ICAO št. 7030 Evropski regionalni dodatni postopki (European Regional Supplementary Procedures) (5. izdaja, 2008).
                  
               
                     5.
                  
                  
                     Odstavek 2.3.2 poglavja 2 (Spremembe EOBT (Changes to EOBT)) dokumenta ICAO št. 7030 Evropski regionalni dodatni postopki (European Regional Supplementary Procedures) (5. izdaja, 2008).“
                  
               
   
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. junija 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 96, 31.3.2004, str. 20.
   
      (2)  Uredba Komisije (EU) št. 255/2010 z dne 25. marca 2010 o določitvi skupnih pravil za upravljanje pretoka zračnega prometa (UL L 80, 26.3.2010, str. 10).
   
      (3)  Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (UL L 96, 31.3.2004, str. 1).